
	Comisia pentru agricultură, silvicultură,
 industrie alimentară şi servicii  specifice
	                                       Bucureşti, 21.02.2014
                                       Nr.4c-4/73


RAPORT

asupra propunerii legislative pentru modificarea alin.(4) al art.10 din Ordonanţa de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru modificarea alin.(4) al art.10 din Ordonanţa de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD, transmisă cu adresa  nr.Pl. x 593 din 16 decembrie 2013 şi înregistrată sub nr.4c-4/601/17.12.2013. 

La întocmirea raportului Comisia a avut în vedere avizul favorabil al Consiliului Legislativ, punctul de vedere negativ al Guvernului şi avizele negative ale Comisiei juridice, de disciplină şi imunităţi, Comisiei pentru buget, finanţe şi bănci şi al Comisiei pentru administraţie publică, amenajarea teritoriului şi echilibru ecologic.
Proiectul de lege are ca obiect de reglementare modificarea art.10 alin.(4) din Ordonanţa de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi pescuit, prin reorganizarea Agenţiei SAPARD, cu modificările şi completările ulterioare, în sensul majorării numărului maxim de posturi al Agenţiei de Plăţi pentru Dezvoltare Rurală şi Pescuit (APDRP) cu un număr de 100 de posturi începând cu data de 1 septembrie 2013.
Proiectul de lege suspus dezbaterii  face parte din categoria legilor ordinare, potrivit prevederilor art.73 din Constituţia României, republicată.

La lucrările comisiei au fost prezenţi 36 deputaţi, din totalul de 37 membri ai comisiei.
În urma dezbaterilor, în şedinţa din 20 februarie 2014,  membrii Comisiei au hotărât, în unanimitate de voturi, să supună spre dezbatere şi adoptare plenului Camerei Deputaţilor raportul de respingere a propunerii legislative pentru modificarea alin.(4) al art.10 din Ordonanţa de urgenţă a Guvernului nr.13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD, din următorul motiv: 
- În situaţia în care volumul activităţii desfăşurate la nivelul APDRP impune suplimentarea numărului de posturi, acest lucru se poate realiza prin redistribuire de la celelalte instituţii aflate în subordinea MADR, cu încadrarea în numărul maxim de posturi stabilit.
Propunerea legislativă  a fost respinsă de Senat în şedinţa din 10 decembrie 2013.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
            PREŞEDINTE,
             
                             SECRETAR,
                       Nini SĂPUNARU 
                                                 Costel ŞOPTICĂ
Consilier, Goţa Ioana

